Lav et referat af nedenstående tekst:

Tekst:
Den planlagte pokalkamp mellem AaB og HB Køge onsdag aften er blevet aflyst. Det oplyser AaB. Spillerne er nået frem til stadion i Køge, men det er deres materialer blandt andet spillerdragterne ikke. Mens spillerne har taget flyet til Sjælland, så har AaB sendt en varevogn med to mand og materiale afsted over Fyn med retning mod Sjælland, men en voldsom ulykke har spærret Storebæltsbroen, og derfor sidder varevognen i kø på Fyn. Pokalkampen blev i første udsat til senere på aftenen onsdag, men AaB meddeler nu, at kampen er udsat. Kampen udskydes til en endnu ikke fastsat dato, lyder meldingen fra AaB. Køge: Vi kunne godt have spillet Administrerende direktør hos HB Køge, Per Rud, siger til klubbens hjemmeside, at kampen i Sydbank Pokalen mod AaB godt kunne være spillet. Det mente nordjyderne dog ikke. Kampen blev i første omgang udskudt til 19.30, men nu står det klart, at kampen ikke bliver spillet onsdag aften. Det ærgrer administrerende direktør hos HB Køge, Per Rud, sig over. Det siger han til klubbens hjemmeside. – Vi har forsøgt at være så fleksible som overhovedet muligt. Der er en masse tilskuere og sponsorer, som nu går forgæves. Alle her i klubben har set frem til kampen. Dem må vi sende hjem nu, siger han. - Men vi har ikke mødt den forståelse hos AaB. Det har været et lidt tungt forløb, siger han. Han mener godt, at kampen kunne være spillet onsdag. – AaB-truppen har været her hele dagen. De har støvler med. Kunne altså spille. Vi har tilbudt dem at låne tøj, benskinner etc. Der er flere fortilfælde i dansk fodbold, hvor det er sket. - Med lidt mere smidighed havde vi løst det her. Jeg synes, det er en ærgerlig og unødvendig udgang. Vi har forsøgt at massere og “plage” AaB – uden held. Jeg beklager forløbet over for alle tilskuerne, siger Per Rud. AaB: Det handler ikke om smidighed Administrerende direktør hos AaB, Thomas Bælum, genkender slet ikke billedet af, at nordjyderne ikke skulle være fleksible. - Det er overhovedet ikke det, det handler om. Det må stå for hans egen regning, siger Thomas Bælum. Han fastholder, at det handler om, at spillernes materiale ikke er nået til Sjælland, og derfor har det hele eftermiddagen stået klart for direktøren, at kampen ikke ville blive spillet, medmindre holdet havde alt materiale. - Det handler blandt andet om, at alle spillernes individuelle ting er der, så som kosttilskud, og dertil kommer naturligvis, at vi har en hovedsponsor, som nok ikke vil bryde sig om, at vi går på banen i en anden trøje, siger Thomas Bælum. AaB har kunnet aflyse kampen, da der er tale om force majeure, det vil sige en helt ekstraordinær situation, da man ikke har kunnet nå frem på grund af særlig omstændigheder som en lukket Storebæltsbro er.

Referat:
Materialevogn sidder fortsat fast i trafikken på Fyn og når ikke frem til Køge, så kampen bliver onsdag aflyst.